Για την περίπτωση των έκτακτων περιβαλλοντικών Επιθεωρήσεων, η Αναφορά/Καταγγελία πολιτών, φορέων ή υπηρεσιών που αφορά σε πράξεις ή ενέργειες εις βάρος της προστασίας του περιβάλλοντος πρέπει να είναι κατά το δυνατό συγκεκριμένη και όχι γενική και αόριστη. Πρέπει να περιέχει πληροφορίες για τον προσδιορισμό και εντοπισμό της πηγής ρύπανσης ή άλλης υποβάθμισης του περιβάλλοντος, όπως την τοποθεσία που λαμβάνει χώρα η πράξη, καθώς και στοιχεία του φορέα ή του προσώπου που διαπράττει ή εμπλέκεται στην καταγγελμένη πράξη ή παράβαση της περιβαλλοντικής νομοθεσίας. Να είναι όσο γίνεται τεκμηριωμένη και να υποστηρίζεται από εύλογα αποδεικτικά στοιχεία και τυχόν έγγραφα. Η αναφορά/καταγγελία υποβάλλεται εγγράφως με επιστολή ή ηλεκτρονικό ταχυδρομείο, επώνυμα ή ανώνυμα και να αναφέρει στοιχεία επικοινωνίας (για τις επώνυμες). Για υποθέσεις αρμοδιότητας του Σώματος Επιθεώρησης Βορείου Ελλάδος οι αναφορές/καταγγελίες αποστέλλονται στην ταχυδρομική δ/νση Αδριανουπόλεως 24, 551 33 Καλαμαριά Θεσσαλονίκη ή στο e mail: epbe@otenet.gr. Για το Σώμα Επιθεώρησης Νοτίου Ελλάδος αποστέλλονται στην ταχ. δ/νση Λ. Μεσογείων 119, 115 26 Αθήνα ή στο email: sene.tep@prv.ypeka.gr. Οι καταγγελίες/αναφορές μπορούν παράλληλα να υποβάλλονται στις αρμόδιες υπηρεσίες των Περιφερειακών Ενοτήτων, καθώς και των Αποκεντρωμένων Διοικήσεων που έχουν αρμοδιότητα διενέργειας έκτακτης επιθεώρησης
Κατάθεση από τον αιτούντα (δια ζώσης ή ταχυδρομικά)
Εισαγγελική παραγγελία. Εντολή ιεραρχίας, άλλης αρχής ή υπηρεσίας.
Για τη διενέργεια περιβαλλοντικής επιθεώρησης εκδίδεται Εντολή Ελέγχου από τον ιεραρχικά προϊστάμενο. Η εντολή δύναται να είναι και προφορική
Όσον αφορά στις τακτικές περιβαλλοντικές επιθεωρήσεις, απαιτείται πρόγραμμα Τακτικών Περιβαλλοντικών Επιθεωρήσεων, το οποίο καταρτίζεται από τους Επιθεωρητές Περιβάλλοντος σε συνεργασία με τις οικείς Αποκεντρωμένες Διοικήσεις της χώρας και εγκρίνεται από τη Γενική Διεύθυνση του Σώματος Επιθεωρητών και Ελεγκτών με τη συνεργασία των αρμοδίων υπηρεσιών των Αποκεντρωμένων Διοικήσεων. Περιλαμβάνει έργα και δραστηριότητες Α΄ κατηγορίας, τα οποία επιθεωρούνται από όλες τις αρμόδιες υπηρεσίες του άρθρου 20 (παρ. 3) του ν. 4014/2011, με συγκεκριμένη συχνότητα, η οποία μπορεί να κυμαίνεται από ένα έως δέκα έτη. Οι προληπτικές επιθεωρήσεις διενεργούνται από την υπηρεσία που πρόκειται να εκδώσει την περιβαλλοντική άδεια, για τη διασφάλιση της επάρκειας των προτεινόμενων μέτρων/περιβαλλοντικών όρων.
Η Αναφορά/Καταγγελία πολιτών ή φορέων που αφορά σε πράξεις ή ενέργειες εις βάρος της προστασίας του περιβάλλοντος, πρέπει να είναι κατά το δυνατό συγκεκριμένη και όχι γενική και αόριστη. Πρέπει να περιέχει πληροφορίες για τον προσδιορισμό και εντοπισμό της πηγής ρύπανσης ή άλλης υποβάθμισης του περιβάλλοντος, όπως την τοποθεσία που λαμβάνει χώρα η πράξη, καθώς και στοιχεία του φορέα ή του προσώπου που διαπράττει ή εμπλέκεται στην καταγγελμένη πράξη ή παράβαση της περιβαλλοντικής νομοθεσίας. Να είναι όσο γίνεται τεκμηριωμένη και να υποστηρίζεται από εύλογα αποδεικτικά στοιχεία και τυχόν έγγραφα. Η αναφορά/καταγγελία υποβάλλεται εγγράφως με επιστολή ή ηλεκτρονικό ταχυδρομείο, επώνυμα ή ανώνυμα και πρέπει να αναφέρει στοιχεία επικοινωνίας (για τις επώνυμες). Πλέον οι περιβαλλοντικές καταγγελίες και ειδικά για θέματα αποβλήτων μπορούν να υποβάλλονται και σε ηλεκτρονική πλατφόρμα καταγγελιών που είναι διαθέσιμη στο κοινό στη διεύθυνση www.env.crime.ypen.gr
Η διαδικασία αφορά στον έλεγχο συμμόρφωσης με τους περιβαλλοντικούς όρους και την κείμενη περιβαλλοντική νομοθεσία έργων και δραστηριοτήτων ιδιωτικού ή δημοσίου τομέα, καθώς και φυσικών προσώπων, αλλά και κάθε ανθρώπινης δραστηριότητας με περιβαλλοντικές επιπτώσεις, ώστε να εξασφαλίζεται η προστασία του περιβάλλοντος και κατά επέκταση η υγεία των πολιτών και το δημόσιο συμφέρον.
Εθνικό πρόγραμμα περιβαλλοντικών επιθεωρήσεων
Εισαγγελική παραγγελία, εντολές ιεραρχίες και άλλων αρχών
Παραστατικά έγγραφα διασυνοριακής μεταφοράς αποβλήτων
Απόφαση Έγκρισης Περιβαλλοντικών Όρων ή Απόφαση υπαγωγής σε Πρότυπες Περιβαλλοντικές Δεσμεύσεις
Στοιχεία που τηρούνται στο αρχείο της υπηρεσίας και αφορούν στην συγκεκριμένη υπόθεση, για την οποία θα πραγματοποιηθεί περιβαλλοντική επιθεώρηση. Δύναται να είναι και στοιχεία από το αρχείο άλλων υπηρεσιών.
Κατά περίπτωση το έναυσμα του ελέγχου δύναται να είναι εισαγγελική παραγγελία ή εντολή ιεραρχίας ή άλλων αρχών.
Στις περιπτώσεις περιβαλλοντικής επιθεώρησης για διασυνοριακή μεταφορά αποβλήτων απαιτούνται, παραστατικά που προβλέπονται από τον κανονισμό ΕΚ 1013/2006, που διέπει τη Διασυνοριακή Μεταφορά Αποβλήτων
Οι τακτικές περιβαλλοντικές επιθεωρήσεις διενεργούνται σύμφωνα με το Πρόγραμμα περιβαλλοντικών επιθεωρήσεων, το οποίο εκπονείται και εγκρίνεται από τη Γενική Διεύθυνση Σώματος Επιθεωρητών και Ελεγκτών σε συνεργασία με τις αρμόδιες Αποκεντρωμένες Διοικήσεις, με πρόβλεψη τη συχνότητα των επιτόπιων ελέγχων έργων και δραστηριοτήτων Α΄ κατηγορίας.
Τμήμα Επιθεώρησης Περιβάλλοντος των Σωμάτων Επιθεώρησης Βορείου και Νοτίου Ελλάδος της Γενικής Δ/νσης Σώματος Επιθεωρητών και Ελεγκτών (ΓΔΣΕΕ) και το Συντονιστικό Γραφείο Αντιμετώπισης Περιβαλλοντικών Ζημιών που υπάγεται στη ΓΔΣΕΕ
Οι Περιβαλλοντικές Επιθεωρήσεις υλοποιούνται επίσης και από τις αρμόδιες υπηρεσίες των Περιφερειακών Ενοτήτων, τα αρμόδια Κλιμάκια Ελέγχου Ποιότητας Περιβάλλοντος (ΚΕΠΠΕ) της οικείας Περιφέρειας, τις Διευθύνσεις Περιβάλλοντος των Αποκεντρωμένων Διοικήσεων, τις περιβαλλοντικά αδειοδοτούσες αρχές, καθώς και τους Περιβαλλοντικούς Ελεγκτές, εφόσον ολοκληρωθεί το θεσμικό πλαίσιο που θα διέπει τη λειτουργία τους.
Αποτελεί τον βασικό νόμο για την προστασία του περιβάλλοντος, τις προϋποθέσεις λειτουργίας έργων και δραστηριοτήτων, καθώς και τις διαδικασίες και αρχές ελέγχου και επιβολής κυρώσεων στις περιπτώσεις περιβαλλοντικών παραβιάσεων.
Με τα άρθρα 127-157 θεσπίζεται το γενικό πλαίσιο και οι γενικές αρχές για την άσκηση εποπτείας και τη διαδικασία ελέγχου των οικονομικών δραστηριοτήτων, όπου περιλαμβάνεται και ο τομέας του περιβάλλοντος. Αναμένεται η έκδοση των προβλεπόμενων προεδρικών διαταγμάτων και υπουργικών αποφάσεων για την έναρξη ισχύς του.
Αποτελεί την εναρμόνιση της ευρωπαϊκής οδηγίας για την ποινική προστασία του περιβάλλοντος. Ειδικότερα, το άρ. 3 ορίζει τα αδικήματα που τιμωρούνται ποινικά.
Ο Ν. 4843 τροποποιεί τα άρθρα 20 και 21 του Ν.4014 και επιφέρει ουσιαστικές τροποποιήσεις στη διαδικασία των περιβαλλοντικών επιθεωρήσεων και τις διοικητικές κυρώσεις που επιβάλλονται για περιβαλλοντικές παραβάσεις.
Με την ΥΑ υιοθετείται το Μοντέλο Ενεργειών Συμμόρφωσης για τις περιβαλλοντικές επιθεωρήσεις που προβλέπεται από την παρ. 21 του άρ. 20 του Ν.4014, με στόχο την ενιαία αντιμετώπιση των ελέγχων που εφαρμόζονται από τις αρμόδιες αρχές. Περιλαμβάνει τη μεθοδολογία για την αξιολόγηση των μη συμμορφώσεων και την κατάταξη των παραβάσεων, τους ελαφρυντικούς και επιβαρυντικούς παράγοντες που λαμβάνονται υπόψη, το περιεχόμενο των εκθέσεων ελέγχου, καθώς και τον τρόπο υπολογισμού του προστίμου.
Περιλαμβάνει τον οργανισμό του Υπουργείου Περιβάλλοντος και Ενέργειας. Στα άρθρα 57 και 58 προβλέπεται μεταξύ άλλων η διάρθρωση και οι αρμοδιότητες των Τμημάτων Επιθεώρησης Περιβάλλοντος των Σωμάτων Επιθεώρησης Βορείου και Νοτίου Ελλάδος.
Θεσπίζεται η περιβαλλοντική ευθύνη και η έννοια της «περιβαλλοντικής ζημίας». Βάσει της αρχής «ο ρυπαίνων πληρώνει» καθορίζονται τα μέτρα και οι διαδικασίες για την πρόληψη ή/ και αποκατάσταση της περιβαλλοντικής ζημίας από τον φορέα που την προκάλεσε. Στο άρθρο 16 ως αρμόδια αρχή ελέγχου των φορέων εκμετάλλευσης που προβλέπονται στο ΠΔ ορίζονται οι Επιθεωρητές Περιβάλλοντος.
Ο Κανονισμός θεσπίζει τις διαδικασίες, τους όρους και προϋποθέσεις για την διασυνοριακή μεταφορά αποβλήτων, τις περιπτώσεις παράνομων μεταφορών, καθώς και τις διαδικασίες ελέγχου από τις αρμόδιες αρχές.
Η Γενική Διεύθυνση του Σώματος Επιθεωρητών και Ελεγκτών του Υπουργείου Περιβάλλοντος και Ενέργειας ορίζεται ως Αρχή Οργάνωσης Εποπτείας και Συντονισμού για το πεδίο προστασίας του περιβάλλοντος, κατά την περ.΄ της παρ. 4 του άρθρου 127 του ν. 4512/2018 (Α΄ 5), με αρμοδιότητες την κατάρτιση της μεθοδολογίας σχεδιασμού των ενεργειών εποπτείας για την προστασία του περιβάλλοντος, την κατάρτιση του εθνικού σχεδίου περιβαλλοντικών επιθεωρήσεων και ό,τι άλλο σχετίζεται με τις περιβαλλοντικές επιθεωρήσεις.
Αποτελεί τον βασικό νόμο για την περιβαλλοντική αδειοδότηση έργων και δραστηριοτήτων, ενώ στο άρθρο 20 ορίζονται οι αρμόδιες αρχές για την διενέργεια των περιβαλλοντικών επιθεωρήσεων, οι οποίες διακρίνονται σε τρία είδη ανάλογα με τον προληπτικό ή κατασταλτικό χαρακτήρα τους. Το άρθρο 20 περιλαμβάνει τη διαδικασία της περιβαλλοντικής επιθεώρησης, ενώ το άρθρο 21 τα διοικητικά μέτρα και κυρώσεις στην περίπτωση που θα διαπιστωθούν περιβαλλοντικές παραβάσεις
Αποτελεί τον βασικό νόμο πλαίσιο για τη διαχείριση των αποβλήτων, περιλαμβάνοντας εκτός των άλλων τις αρμόδιες αρχές ελέγχου των φορέων που εμπλέκονται στη διαχείριση των αποβλήτων. Ειδικά στα άρθρα 61 και 66 ορίζονται οι αρμόδιες αρχές ελέγχου και επιβολής κυρώσεων, καθώς και τα είδη των κυρώσεων. Το άρθρο 66 έχει τροποποιηθεί με το άρθρο 20 του Ν. 5151/2024 αναφορικά με τις επιβαλλόμενες κυρώσεις σε περίπτωση παραβίασης διατάξεων του Ν. 4819/2019
Με την ΥΑ αντικαθίσταται ο πίνακας 7 της παραγράφου Η του Παραρτήματος Ι, της ισχύουσας ΥΑ ΜΕΣ ΥΠΕΝ/ΓΔΣΕΕ/22036/219/2024, καθώς και το άρθρο 6 της ΥΑ ΜΕΣ, οπότε πλέον για το σύνολο των εν εξελίξει περιβαλλοντικών επιθεωρήσεων ακολουθείται η ΥΑ ΜΕΣ ΥΠΕΝ/ΓΔΣΕΕ/22036/219/2024 σε συνδυασμό με την τροποποίηση του 2025, ανεξαρτήτως του πότε ξεκίνησε η επιθεώρηση και αποσυνδέεται με το χρόνο υποβολής της καταγγελίας για τις έκτακτες επιθεωρήσεις. Επίσης, για τον υπολογισμό του ύψους του προστίμου, και πριν την έκδοση της Απόφασης προστίμου, η συμμόρφωση λαμβάνεται υπόψη, ανεξαρτήτως του πότε επήλθε και όχι αποκλειστικά πριν την ΠΒΠ όπως ίσχυε αρχικά.
Στο άρθρο 9 του νόμου περιλαμβάνεται η σύσταση και οι αρμοδιότητες της Γενικής Διεύθυνσης Σώματος Επιθεωρητών και Ελεγκτών, η οποία υπάγεται απευθείας στον Υπουργό Περιβάλλοντος και Ενέργειας.
Διευκρινήσεις σχετικά την εφαρμογή του Μοντέλου Ενεργειών Συμμόρφωσης («ΜΕΣ») στις περιβαλλοντικές επιθεωρήσεις.
Με το άρθρο αυτό τροποποιείται το άρθρο 66 του Ν. 4819/2021 και πλέον προβλέπεται η επιβολή αυτελώς προστίμου για παραβάσεις που σχετίζονται με την καταχώρηση και εγγραφή στο Ηλεκτρονικό Μητρώο Αποβλήτων (Η.Μ.Α), χωρίς να απαιτείται η αξιολόγηση της σοβαρότητας της παράβασης.
Σύμφωνα με το άρθρο 21 παρ. 7 του Ν. 4014/2011, κατά των αποφάσεων με τις οποίες επιβάλλονται πρόστιμα χωρεί προσφυγή στο διοικητικό πρωτοδικείο. Οι παραπάνω διαφορές διέπονται από τις διατάξεις του Κώδικα Διοικητικής Δικονομίας.
Εφόσον από τα στοιχεία της επιθεώρησης διαπιστωθούν μη συμμορφώσεις που δεν είναι ασήμαντες, συντάσσεται από τους Επιθεωρητές/Ελεγκτές που διενήργησαν τον έλεγχο Προσωρινή Έκθεση Ελέγχου (ΠΕΕ), στην οποία καταγράφονται οι πιθανές περιβαλλοντικές παραβάσεις, σύμφωνα με την περιβαλλοντική άδεια και νομοθεσία.
Δίνεται γραπτή ή και προφορική εντολή από τον ιεραρχικά προϊστάμενο συνήθως σε δύο ή περισσότερους Επιθεωρητές/Ελεγκτές για τη διενέργεια ελέγχου. Στην εντολή δύναται να αναφέρονται τα ονόματα των επιθεωρητών, ο χρόνος, ο τόπος, το αντικείμενο του ελέγχου και οι βασικές διατάξεις που διέπουν τον έλεγχο.
Κατά τον επιτόπιο έλεγχο - αυτοψία συλλέγονται και καταγράφονται όλα τα ευρήματα και τα στοιχεία που αφορούν την υπόθεση. Διενεργούνται κατά περίπτωση οι αναγκαίες μετρήσεις και δειγματοληψίες για αναλύσεις, λαμβάνονται φωτογραφίες και συγκεντρώνεται κάθε χρήσιμο αποδεικτικό στοιχείο και πληροφορία, κατά την κρίση των Επιθεωρητών/Ελεγκτών, προκειμένου να εξεταστεί ο βαθμός συμμόρφωσης με τις περιβαλλοντικές απαιτήσεις. Σε περίπτωση που διαπιστωθούν παραβάσεις που χρήζουν άμεσης ενέργειας, οι Επιθεωρητές/Ελεγκτές ζητούν από τον ελεγχόμενο την υλοποίηση άμεσων ενεργειών για την αποτροπή του περιβαλλοντικού κινδύνου. Επίσης, για ασήμαντες μη-συμμορφώσεις οι Επιθεωρητές/Ελεγκτές παρέχουν γραπτές ή και προφορικές οδηγίες για την άρση τους, τα οποία σε κάθε περίπτωση αναγράφονται στην Έκθεση Αυτοψίας ή φύλλο Ελέγχου.
Κατά το στάδιο αυτό γίνεται επεξεργασία και αξιολόγηση των στοιχείων της επιθεώρησης, εξετάζονται τυχόν αρχεία και εκθέσεις της ελεγχόμενης δραστηριότητας, προκειμένου να διαπιστωθεί αν υπάρχουν τυχόν μη συμμορφώσεις/αποκλείσεις σε σχέση με την περιβαλλοντική άδεια, τη ΜΠΕ (για έργα/δραστηριότητες Α΄ κατηγορίας), τυχόν άλλες εγκρίσεις και τις διατάξεις της κείμενης περιβαλλοντικής νομοθεσίας.
Στην περίπτωση που μετά την επεξεργασία και αξιολόγηση των στοιχείων της επιθεώρησης δεν προκύπτουν περιβαλλοντικές παραβάσεις συντάσσεται Οριστική Έκθεσης Ελέγχου (ΟΕΕ) και η ελεγκτική διαδικασία περατώνεται με την ανάρτησή της. Η ΟΕΕ είναι δυνατό να περιέχει συστάσεις για τυχόν ασήμαντες μη συμμορφώσεις. Επίσης μπορεί να περιέχει επισημάνσεις προς άλλες υπηρεσίες σε περίπτωση που διαπιστωθούν περιβαλλοντικά ζητήματα που δεν καλύπτονται από την περιβαλλοντική άδεια, δυνάμει της παρ. 9 του άρθρου 2 του Ν. 4014/2011, ή άλλες εγκρίσεις ή ζητήματα που πρέπει να εξεταστούν αρμοδίως.
Η Προσωρινή Εκθέσεως Ελέγχου (ΠΕΕ) αποστέλλεται στον ελεγχόμενο με διαβιβαστικό έγγραφο της υπηρεσίας με το οποίο καλείται σε απολογία, εντός τουλάχιστον 10 ημερών. Ο ελεγχόμενος οφείλει να μελετήσει προσεκτικά την έκθεση και τις διαπιστωμένες παραβάσεις /μη συμμορφώσεις, για τις οποίες πρέπει να αποστείλει εγγράφως απολογητικό υπόμνημα. Παράλληλα ο ελεγχόμενος θα πρέπει να αποστείλει και κάθε αποδεικτικό στοιχείο, προς τεκμηρίωση των ισχυρισμών του. Επίσης σύμφωνα με το αρθ. 3, παρ. 4 της ΥΠΕΝ/ΓΔΣΕΕ/22036/219/2024 ΥΑ ΜΕΣ, για τις διαπιστωμένες μη συμμορφώσεις, στην γραπτή απολογία του, δύναται να συμπεριλάβει και πρόταση με αναλυτική περιγραφή διορθωτικών ενεργειών προς άρση των μη συμμορφώσεων, πρόταση με χρονοδιάγραμμα εφαρμογής του Πλάνου Διορθωτικών Ενεργειών (ΠΔΕ), το οποίο δεν δύναται να υπερβαίνει το ένα έτος, καθώς και οποιοδήποτε άλλο χρήσιμο στοιχείο για την πραγματοποίησή τους.
Η υπηρεσία αφού λάβει το απολογητικό υπόμνημα του ελεγχόμενου επεξεργάζεται το σύνολο των στοιχείων της επιθεώρησης περιλαμβανομένων και όσων έχουν σταλεί με το απολογητικό υπόμνημα. Από την εξέταση των στοιχείων προκύπτει εάν ισχύουν ή όχι οι παραβάσεις της ΠΕΕ και ποια η σοβαρότητά τους. Οι παραβάσεις κατατάσσονται σε Χαμηλής/Μέτριας/Σημαντικής/Πολύ σημαντικής σοβαρότητας, λαμβάνοντας υπόψη τα κριτήρια του άρθρου 20 του Ν. 4014/2011 και της ΥΑ ΜΕΣ, όπως ισχύει. Αναλόγως της σοβαρότητας των παραβάσεων συντάσσεται ΠΒΠ ή ΟΕΕ και αξιολογείται ο συνολικός βαθμός συμμόρφωσης της δραστηριότητας.
Εφόσον δεν γίνουν δεκτοί όλοι οι ισχυρισμοί της απολογίας του ελεγχόμενου, και οι παραβάσεις που βεβαιώνονται αξιολογούνται ως σημαντικής ή πολύ σημαντικής σοβαρότητας, συντάσσεται ΟΕΕ/Πράξη Βεβαίωσης Παράβασης (ΠΒΠ) που περιλαμβάνει Εισήγηση Επιβολής Προστίμου και Πλάνο Διορθωτικών Ενεργειών (ΠΔΕ). Στην ΟΕΕ/ΠΒΠ αναφέρονται οι παραβάσεις και οι διατάξεις ή/και οι περιβαλλοντικοί όροι που παραβιάζονται. Στην περίπτωση που η παράβαση αφορά στην έλλειψη ΠΠΔ (Πρότυπες Περιβαλλοντικές Δεσμεύσεις) για έργα Β΄ κατηγορίας, η παράβαση αξιολογείται μέτριας σοβαρότητας, ωστόσο όμως προβλέπεται η επιβολή προστίμου και η υποχρέωση συμμόρφωση. Επίσης μπορεί να περιέχει επισημάνσεις προς άλλες υπηρεσίες σε περίπτωση που διαπιστωθούν περιβαλλοντικά ζητήματα που δεν καλύπτονται από την περιβαλλοντική άδεια ή άλλες εγκρίσεις ή ζητήματα που πρέπει να εξεταστούν αρμοδίως. Το ύψος του εισηγούμενου προστίμου υπολογίζεται σύμφωνα με το Μοντέλο Ενεργειών Συμμόρφωσης της Υ.Α. ΥΠΕΝ/ΓΔΣΕΕ/22036/219/2024 όπως τροποποιήθηκε με την ΥΑ ΥΠΕΝ/ΣΕΝΕ/60932/3707/2025. Εφόσον όμως έχουν διαπιστωθεί παραβάσεις βάσει άρθρου 66 του Ν. 4819/2021 όπως ισχύει, τότε το ύψος του εισηγούμενου προστίμου καθορίζεται από το ως άνω άρθρο, χωρίς να απαιτείται η αξιολόγηση της σοβαρότητας της παράβασης. Αν στην ΟΕΕ περιλαμβάνεται παράβαση που συνίσταται στην έλλειψη Πρότυπων Περιβαλλοντικών Δεσμεύσεων (ΠΠΔ), θεωρείται «ΜΕΤΡΙΑΣ» σοβαρότητας και επιβάλλεται πρόστιμο, σύμφωνα με την παρ. 1.β του άρθρου 21 του Ν.4014/2011. Επίσης η ΟΕΕ/ΠΒΠ είναι δυνατόν να περιλαμβάνει και εισήγηση για προσωρινή ή οριστική διακοπή λειτουργίας του έργου/δραστηριότητας , όπως προβλέπεται στην παρ. 6 του άρθρου 21 του Ν. 4014/2011.
Εφόσον γίνουν δεκτοί όλοι οι ισχυρισμοί του ελεγχόμενου, αίρονται οι αρχικές διαπιστώσεις παραβάσεων. Συντάσσεται ΟΕΕ χωρίς παραβάσεις και ολοκληρώνεται η ελεγκτική διαδικασία με ανάρτησή της στο ΗΠΜ.
Εφόσον δεν γίνουν δεκτοί όλοι οι ισχυρισμοί της απολογίας του ελεγχόμενου και οι παραβάσεις που διαπιστώθηκαν αξιολογούνται ως χαμηλής ή μέτριας σοβαρότητας συντάσσεται ΟΕΕ μαζί με Πλάνο Διορθωτικών Ενεργειών (ΠΔΕ), χωρίς την επιβολή προστίμου. Αν η διοικητική παράβαση συνίσταται στην έλλειψη Πρότυπων Περιβαλλοντικών Δεσμεύσεων (ΠΠΔ), θεωρείται «ΜΕΤΡΙΑΣ» σοβαρότητας και επιβάλλεται πρόστιμο.
Με την πάροδο του χρονοδιαγράμματος του ΠΔΕ της ΟΕΕ ο ελεγχόμενος οφείλει να υποβάλλει στην υπηρεσία Δήλωση Συμμόρφωσης, η οποία πρέπει να περιλαμβάνει όλα τα απαραίτητα τεκμήρια για την επιβεβαίωση της υλοποίησης των ενεργειών συμμόρφωσης που περιλήφθηκαν στο ΠΔΕ (όπως φωτογραφίες, έγγραφα υπηρεσιών/άδειες, παραστατικά διακίνησης κλπ). Η επαλήθευση συμμόρφωσης μπορεί να γίνει με αυτοψία από την αρμόδια υπηρεσία που διενεργεί την περιβαλλοντική επιθεώρηση. Σε περίπτωση που δεν υποβληθεί Δήλωση Συμμόρφωσης ή διαπιστωθεί ότι δεν υπάρχει συμμόρφωση, αποστέλλεται έγγραφο στον ελεγχόμενο και καλείται να υποβάλει δήλωση συμμόρφωσης εντός αποκλειστικής προθεσμία 5 ημερών, (άρθρο 3 της Υ.Α. αριθ. ΥΠΕΝ/ΓΔΣΕΕ/22036/219/2024 ). Στην περίπτωση μη συμμόρφωσης ή μη εμπρόθεσμης συμμόρφωσης συντάσσεται Πράξη Βεβαίωσης Παράβασης και επιβάλλονται κυρώσεις (πρόστιμο ή/και άλλο). Σε περίπτωση επαλήθευσης της συμμόρφωσης η Δήλωση Συμμόρφωσης για έργα και δραστηριότητες Α κατηγορίας, αναρτάται στο Ηλεκτρονικό Περιβαλλοντικό Μητρώο του Υπουργείου και για έργα και δραστηριότητες Β κατηγορίας αναρτάται στην ιστοσελίδα της οικίας Περιφέρειας όπως και για Έργα ή δραστηριότητες για τα οποία δεν απαιτείται περιβαλλοντική αδειοδότηση και θεωρούνται για τις ανάγκες εφαρμογής του ΜΕΣ ως Β κατηγορίας περιβαλλοντικής αδειοδότησης και παύει ο έλεγχος.
Εφόσον ο ελεγχόμενος αποστείλει Δήλωση Συμμόρφωσης, ελέγχονται από την αρμόδια υπηρεσία όλα τα στοιχεία και στην περίπτωση που γίνουν δεκτά για όλες τις παραβάσεις, τότε η Δήλωση Συμμόρφωσης αποστέλλεται στην αρμόδια αρχή για ανάρτηση. Η ανάρτησή της στο ΗΠΜ επέχει θέση αποδοχής της από την αρμόδια για τους περιβαλλοντικούς ελέγχους αρχή. Η βεβαίωση συμμόρφωσης μπορεί να γίνει και μετά από έλεγχο/αυτοψία συμμόρφωσης.
Στην περίπτωση που διαπιστωθεί μη συμμόρφωση έστω και σε μία παράβαση, μετά την παρέλευση του χρόνου υλοποίησης του ΠΔΕ, συντάσσεται ΟΕΕ/ΠΒΠ. Η ΟΕΕ/ΠΒΠ περιλαμβάνει την τεκμηρίωση και βεβαίωση της παράβασης, νέο ΠΔΕ, καθώς και εισήγηση προστίμου. Το ύψος του εισηγούμενου προστίμου υπολογίζεται σύμφωνα με το Μοντέλο Ενεργειών Συμμόρφωσης της Υ.Α. ΥΠΕΝ/ΓΔΣΕΕ/22036/219/2024 όπως τροποποιήθηκε με την ΥΑ ΥΠΕΝ/ΣΕΝΕ/60932/3707/2025. Εφόσον όμως έχουν διαπιστωθεί παραβάσεις βάσει άρθρου 66 του Ν. 4819/2021 όπως ισχύει, τότε επιβάλλεται το προβλεπόμενο πρόστιμο το εν λόγω άρθρο, χωρίς να απαιτείται η αξιολόγησης της σοβαρότητας της παράβασης.
Οι ΟΕΕ/ΠΒΠ για σημαντικές/πολύ σημαντικές παραβάσεις ή για χαμηλές/μέτριες παραβάσεις χωρίς συμμόρφωση με το ΠΔΕ , όπως και για έλλειψη ΠΠΔ ή παραβάσεις του Ν. 4819/2021, εμπεριέχουν εισήγηση για την επιβολή προστίμου. Στις περιπτώσεις που η εισήγηση γίνεται από το Σώμα Επιθεώρησης Βορείου ή Νοτίου Ελλάδος, ή το Συντονιστικό Γραφείο Αντιμετώπισης Περιβαλλοντικής Ζημίας, η Απόφαση επιβολής κυρώσεων υπογράφεται από τον αρμόδιο Υπουργό Περιβάλλοντος (άρθρο 21 του Ν. 4014/20) και πλέον δυνάμει του άρθρου 109 του Ν. 4622/2019, από τη Γενική Διευθύντρια του Σώματος Επιθεωρητών και Ελεγκτών του ΥΠΕΝ. Για τις λοιπές υπηρεσίες ισχύει η παράγραφος 2 του άρθρου 21 του Ν. 4014/2011. Στην περίπτωση που έλεγχος διενεργείται από άλλη αρμόδια υπηρεσία του άρθρου 20 του ν. 4014/2011, η Απόφαση Επιβολής προστίμου υπογράφεται ανάλογα με το ύψος του προστίμου ως εξής: Από τον οικείο Περιφερειάρχη, εφόσον το ύψος του προστίμου ανέρχεται έως και τις διακόσιες χιλιάδες (200.000) ευρώ. β) Από τον Συντονιστή Αποκεντρωμένης Διοίκησης, εφόσον το ύψος του προστίμου κυμαίνεται μεταξύ διακοσίων χιλιάδων (200.000) ευρώ έως και τις πεντακόσιες χιλιάδες (500.000) ευρώ. γ) Από το αρμόδιο όργανο του Υπουργείου Περιβάλλοντος και Ενέργειας, εφόσον το ύψος του προστίμου υπερβαίνει τις πεντακόσιες χιλιάδες (500.000) ευρώ. Εφόσον σε ΠΒΠ περιλαμβάνεται εισήγηση επιβολής προστίμου, το ύψος του οποίου υπερβαίνει τις πεντακόσιες χιλιάδες (500.000) ευρώ, τότε, η ΠΒΠ αποστέλλεται έντυπα αλλά και ηλεκτρονικά (σε επεξεργάσιμη μορφή) στο Γραφείο του Υπουργού Περιβάλλοντος και Ενέργειας και στη Γενική Δ/νση Σώματος Επιθεωρητών και Ελεγκτών του ΥΠΕΝ, προκειμένου να εκδοθεί η σχετική απόφαση επιβολής προστίμου. Το σχέδιο της σχετικής απόφασης συντάσσεται από το αρμόδιο Σώμα Επιθεώρησης. Μετά την έκδοση της Απόφασης προστίμου, γίνεται βεβαίωση του προστίμου στην αρμόδια ΑΑΔΕ, επιμερίζοντας το στους σχετικούς ΑΛΕ βάσει του του άρθρου 21 του Ν. 4014/2011, καθώς και του άρθρου 66 του Ν. 4819/2021 (εφόσον περιλαμβάνονται κυρώσεις του άρθρου αυτού). Η βεβαίωση γίνεται μέσω ηλεκτρονικής πλατφόρμας.
Με την πάροδο του χρονοδιαγράμματος του ΠΔΕ της ΟΕΕ ο ελεγχόμενος οφείλει να υποβάλλει στην υπηρεσία Δήλωση Συμμόρφωσης, η οποία πρέπει να περιλαμβάνει όλα τα απαραίτητα τεκμήρια για την επιβεβαίωση της υλοποίησης των ενεργειών συμμόρφωσης που περιλήφθηκαν στο ΠΔΕ (όπως φωτογραφίες, έγγραφα υπηρεσιών/άδειες, παραστατικά διακίνησης κλπ). Η επαλήθευση συμμόρφωσης μπορεί να γίνει και με αυτοψία από την αρμόδια υπηρεσία που διενεργεί την περιβαλλοντική επιθεώρηση. Σε περίπτωση που δεν υποβληθεί Δήλωση Συμμόρφωσης ή διαπιστωθεί ότι δεν υπάρχει συμμόρφωση, αποστέλλεται έγγραφο στον ελεγχόμενο και καλείται να υποβάλει δήλωση συμμόρφωσης εντός αποκλειστικής προθεσμία 5 ημερών, (άρθρο 3 της Υ.Α. αριθ. ΥΠΕΝ/ΓΔΣΕΕ/22036/219/2024 ). Στην περίπτωση μη συμμόρφωσης ή μη εμπρόθεσμης συμμόρφωσης συντάσσεται Πράξη Βεβαίωσης Παράβασης και επιβάλλονται κυρώσεις (πρόστιμο ή/και άλλο). Σε περίπτωση επαλήθευσης της συμμόρφωσης η Δήλωση Συμμόρφωσης για έργα και δραστηριότητες Α κατηγορίας, αναρτάται στο Ηλεκτρονικό Περιβαλλοντικό Μητρώο του Υπουργείου και για έργα και δραστηριότητες Β κατηγορίας αναρτάται στην ιστοσελίδα της οικίας Περιφέρειας όπως και για Έργα ή δραστηριότητες για τα οποία δεν απαιτείται περιβαλλοντική αδειοδότηση και θεωρούνται για τις ανάγκες εφαρμογής του ΜΕΣ ως Β κατηγορίας περιβαλλοντικής αδειοδότησης και παύει ο έλεγχος.
Εφόσον ο ελεγχόμενος απέστειλε Δήλωση Συμμόρφωσης, ελέγχονται από την αρμόδια υπηρεσία όλα τα στοιχεία και στην περίπτωση που γίνουν δεκτά για όλες τις παραβάσεις, τότε η Δήλωση Συμμόρφωσης αποστέλλεται στην αρμόδια αρχή για ανάρτηση. Η ανάρτησή της στο ΗΠΜ επέχει θέση αποδοχής της από την αρμόδια για τους περιβαλλοντικούς ελέγχους αρχή. Η βεβαίωση συμμόρφωσης μπορεί να γίνει και μετά από έλεγχο συμμόρφωσης.
Στην περίπτωση που διαπιστωθεί μη συμμόρφωση έστω και σε μία παράβαση, μετά την παρέλευση του χρόνου υλοποίησης του ΠΔΕ, συντάσσεται ΟΕΕ/ΠΒΠ. Η ΟΕΕ/ΠΒΠ περιλαμβάνει την τεκμηρίωση και βεβαίωση της παράβασης, ΠΔΕ χωρίς όμως να τίθεται χρονοδιάγραμμα υλοποίησης, καθώς και εισήγηση προστίμου. Το ύψος του εισηγούμενου προστίμου υπολογίζεται σύμφωνα με το Μοντέλο Ενεργειών Συμμόρφωσης της Υ.Α. ΥΠΕΝ/ΓΔΣΕΕ/22036/219/2024 όπως τροποποιήθηκε με την ΥΑ ΥΠΕΝ/ΣΕΝΕ/60932/3707/2025. Σε περίπτωση υποτροπής, τα ελάχιστα πρόστιμα και τα ποσοστά επί του συνολικού κύκλου εργασιών της τελευταίας χρήσης του φορέα του έργου ή της δραστηριότητας, διπλασιάζονται. Εφόσον όμως έχουν διαπιστωθεί παραβάσεις βάσει άρθρου 66 του Ν. 4819/2021 όπως ισχύει, τότε επιβάλλεται το προβλεπόμενο πρόστιμο στο εν λόγω άρθρο, χωρίς να απαιτείται η αξιολόγησης της σοβαρότητας της παράβασης, ενώ στην περίπτωση υποτροπής το πρόστιμο διπλασιάζεται. Στην περίπτωση μη συμμόρφωσης για παράβαση έλλειψης ΠΠΔ, τότε το εισηγούμενο πρόστιμο διπλασιάζεται σύμφωνα με την παρ. 1β. του άρθρου 21 του Ν. 4014/2011.
Σε περίπτωση τρίτης συνεχόμενης παράβασης έλλειψης ΠΠΔ επιβάλλεται αναστολή λειτουργίας, σύμφωνα με την παρ. 6. του Ν. 4014/2011. Στην περίπτωση αυτή συντάσσεται εισήγηση για την αναστολή λειτουργίας και αποστέλλεται στην αρμόδια αδειοδοτούσα αρχή για την έκδοση της προβλεπόμενης Απόφασης αναστολή λειτουργίας.
Σε περίπτωση τρίτης συνεχόμενης παράβασης έλλειψης ΠΠΔ επιβάλλεται αναστολή λειτουργίας, σύμφωνα με την παρ. 6. του Ν. 4014/2011. Η Απόφαση εκδίδεται από την αρχή ή το όργανο που εξέδωσε την άδεια, ή την έγκριση, ή τη γνωστοποίηση κατασκευής ή λειτουργίας του έργου ή έναρξης της δραστηριότητας ή, κατά περίπτωση, την ανανέωση αυτών.
Είναι δυνατόν να διενεργηθεί και συμπληρωματική αυτοψία ή να ζητηθούν πρόσθετα στοιχεία ή διευκρινίσεις, τα οποία ο ελεγχόμενος οφείλει να αποστείλει εντός 5 εργασίμων ημερών με δυνατότητα παράτασης επιπλέον 5 ημερών μετά από σχετικό αίτημα. Ο χρόνος που απαιτείται για τη συμπληρωματική αυτοψία, τη διενέργεια τυχόν εργαστηριακών αναλύσεων και την προσκόμιση πρόσθετων στοιχείων δεν προσμετράται στην προθεσμία για τη σύνταξη της Προσωρινής και Οριστικής Έκθεσης Ελέγχου.
Ο ελεγχόμενος είναι δυνατό να ζητήσει παράταση έως 10 επιπλέον ημερών μετά από σχετικό αίτημα, αιτιολογώντας τους λόγους. Εφόσον έχουν γίνει ενέργειες συμμόρφωσης για την άρση των παραβάσεων θα πρέπει να ενημερωθεί η υπηρεσία και να αποσταλούν τα σχετικά αποδεικτικά στοιχεία.
Η εντολή μπορεί να είναι και προφορική. Υπογραμμίζεται ότι η έκδοση εντολής ελέγχου δεν προβλέπεται ρητά από την ισχύουσα περιβαλλοντική νομοθεσία, αλλά αποτελεί μία ορθή διοικητική πρακτική. Για την πραγματοποίηση του ελέγχου απαιτείται και η προετοιμασία της μετακίνησης σύμφωνα με την ισχύουσα νομοθεσία.
Κατά την αυτοψία ζητούνται στοιχεία, τα οποία είτε προσκομίζονται επί τόπου ή αποστέλλονται εντός προθεσμίας, με δυνατότητα παράτασης Μετά το πέρας της αυτοψίας συντάσσεται επί τόπου έκθεση αυτοψίας / φύλλο ελέγχου, που υπογράφεται από τους Επιθεωρητές/Ελεγκτές, και από τον ελεγχόμενο. Υπογραμμίζεται ότι η υπογραφή της έκθεσης αυτοψίας/φύλλου ελέγχου από όλους τους επιθεωρητές/ελεγκτές που συμμετέχουν στον έλεγχο, σύμφωνα με την ισχύουσα νομολογία είναι υποχρεωτική, για τη νομιμότητα της διαδικασίας. Αντίθετα η μη υπογραφή της Έκθεσης αυτοψίας από τον ελεγχόμενο δεν παρακωλύει τη διαδικασία και σε περίπτωση άρνησης του ελεγχόμενου να υπογράψει ο επιθεωρητής/ελεγκτής καταχωρίζει σχετική επισήμανση στο φύλλο ή στην έκθεση αυτοψίας. Αντίγραφο της έκθεσης/φύλλου δίνεται ή αποστέλλεται στον ελεγχόμενο. Το κόστος των διενεργούμενων αναλύσεων/μετρήσεων βαρύνει την ελεγχόμενη δραστηριότητα, σύμφωνα με την παρ. 6 του άρθρου 20 του Ν. 4014/2011.
Η ΠΕΕ συντάσσεται εντός 30 ημερών από την αυτοψία. Για έργα και δραστηριότητες της Οδηγίας 2010/75/EU (IED) η προθεσμία είναι 60 ημέρες από την αυτοψία. Εφόσον προκύψουν ζητήματα που δεν καλύπτονται από την περιβαλλοντική άδεια ή απαιτείται η επιβολή πρόσθετων περιβαλλοντικών όρων, σημειώνονται στην Έκθεση Ελέγχου, προκειμένου να ενημερωθεί η αρμόδια περιβαλλοντική αρχή. Η ΠΕΕ υπογράφεται από τους επιθεωρητές/ελεγκτές που διενήργησαν τον έλεγχο, ενώ η κλήση σε απολογία από τον Προϊστάμενο της εκάστοτε υπηρεσίας που διενεργεί τον έλεγχο. Οι προθεσμίες του άρθρου 20 του ν. 4014/2011, καθώς δεν αναφέρονται ως αποκλειστικές, σε συνδυασμό με το άρθρο 10 του ν. 2690/1999, είναι ενδεικτικές για τις υπηρεσίες που διενεργούν την επιθεώρηση.
Η ΟΕΕ χωρίς κλήση σε απολογία συντάσσεται εντός 30 ημερών από την αυτοψία. Για έργα και δραστηριότητες της Οδηγίας 2010/75/EU (IED) η προθεσμία είναι 60 ημέρες από την αυτοψία. Η ΟΕΕ αναρτάται στο Ηλεκτρονικό Περιβαλλοντικό Μητρώο (ΗΠΜ) του Υπουργείου Περιβάλλοντος και Ενέργειας για έργα Α΄ και Β΄ κατηγορίας που είναι καταχωρημένα στο ΗΠΜ . Για έργα και δραστηριότητες Β κατηγορίας που δεν είναι καταχωρημένα στο ΗΠΜ, η ΟΕΕ αναρτάται στην ιστοσελίδα της οικίας Περιφέρειας, όπως και για Έργα ή δραστηριότητες για τα οποία δεν απαιτείται περιβαλλοντική αδειοδότηση και θεωρούνται για τις ανάγκες εφαρμογής του ΜΕΣ ως έργα Β κατηγορίας. Μετά την πλήρη λειτουργία του ΗΠΜ το σύνολο των εγγράφων της περιβαλλοντικής επιθεώρησης θα αναρτάται στο ΗΠΜ Οι προθεσμίες του άρθρου 20 του ν. 4014/2011, καθώς δεν αναφέρονται ως αποκλειστικές, σε συνδυασμό με το άρθρο 10 του ν. 2690/1999, είναι ενδεικτικές για τις υπηρεσίες που διενεργούν την επιθεώρηση και εξαρτάται από την πολυπλοκότητα της υπόθεσης, το φόρτο εργασίας της υπηρεσίας σε συνάρτηση με τη στελέχωση.
Είναι δυνατόν στο στάδιο αυτό να ζητηθούν από τον ελεγχόμενο διευκρινίσεις ή και συμπληρωματικά στοιχεία. Επίσης ο ελεγχόμενος μπορεί να μην αποστείλει απολογητικό υπόμνημα, οπότε στην περίπτωση αυτή η διαδικασία προχωράει στα επόμενα βήματα με την αξιολόγηση των διαθέσιμων στοιχείων της επιθεώρησης.
Η ΠΒΠ αποστέλλεται στον ελεγχόμενο, στον αρμόδιο Εισαγγελέα για την άσκηση κατά την κρίση του τυχόν ποινικών διώξεων, στον αρμόδιο για την υπογραφή της απόφασης προστίμου, στην υπηρεσία που χορηγεί την άδεια λειτουργίας, την περιβαλλοντική άδεια, καθώς και σε κάθε άλλη αρμόδια αρχή ή φορέα που πρέπει να λάβει γνώση. Με το ΠΔΕ καλείται ο ελεγχόμενος να συμμορφωθεί εντός συγκεκριμένου χρονοδιαγράμματος, ειδάλλως επιβάλλεται νέα κύρωση. Η προθεσμία για συμμόρφωση με το ΠΔΕ μπορεί να είναι μέχρι 12 μήνες. Ειδικά για έργα και δραστηριότητες της Οδηγίας 2010/75/EU (IED) η προθεσμία μπορεί να είναι μέχρι 3 έτη, μετά από σχετικό αιτιολογημένο αίτημα του ελεγχόμενου και έκδοση κοινής αιτιολογημένης απόφασης των Γενικών Δ/ντων Σώματος Επιθεωρητών και Ελεγκτών και Περιβαλλοντικής Πολιτικής του ΥΠΕΝ . Με την πάροδο του χρονοδιαγράμματος ο ελεγχόμενος οφείλει να υποβάλλει στην υπηρεσία Δήλωση Συμμόρφωσης που πρέπει να περιλαμβάνει όλα τα απαραίτητα τεκμήρια για την επιβεβαίωση της υλοποίησης των ενεργειών συμμόρφωσης που περιλήφθηκαν στο ΠΔΕ (όπως φωτογραφίες, έγγραφα υπηρεσιών/άδειες, παραστατικά διακίνησης κλπ). Με την παρέλευση της προθεσμίας συμμόρφωσης ακολουθεί επαλήθευση της συμμόρφωσης, η οποία μπορεί να γίνει είτε με αυτοψία συμμόρφωσης είτε με εξέταση των στοιχείων που προσκόμισε ο ελεγχόμενος. Σε περίπτωση που δεν υποβληθεί Δήλωση Συμμόρφωσης ή διαπιστωθεί ότι δεν υπάρχει συμμόρφωση, αποστέλλεται έγγραφο στον ελεγχόμενο και καλείται να υποβάλει δήλωση συμμόρφωσης εντός αποκλειστικής προθεσμία 5 ημερών, (άρθρο 3 της Υ.Α. αριθ. ΥΠΕΝ/ΓΔΣΕΕ/22036/219/2024 ). Στην περίπτωση μη συμμόρφωσης ή μη εμπρόθεσμης συμμόρφωσης συντάσσεται Πράξη Βεβαίωσης Παράβασης και επιβάλλονται κυρώσεις (πρόστιμο ή/και άλλο). Στις περιπτώσεις που διαπιστώνονται παραβάσεις των παρ. 5, 6, 10 και 10Α του άρθρου 66 του Ν. 4819/2021 (129 Α΄) , το ύψος του οποίου καθορίζεται στις ανωτέρω διατάξεις, οπότε για αυτές τις παραβάσεις επιβάλλεται απευθείας πρόστιμο. Για το λόγο αυτό στις εν λόγω περιπτώσεις και ανεξάρτητα από την κατηγορία σοβαρότητας της παράβασης, η ΠΒΠ περιέχει για τις συγκεκριμένες παραβάσεις εισήγηση για επιβολή προστίμου, το ύψος του οποίου προσδιορίζεται από τις ανωτέρω διατάξεις και όχι σύμφωνα με την Υ.Α. ΜΕΣ ΥΠΕΝ/ΓΔΣΕΕ/22036/219/2024 όπως ισχύει. Η ΠΒΠ συντάσσεται εντός 45 ημερών από την παρέλευση της προθεσμίας για απολογία. Για έργα και δραστηριότητες της Οδηγίας 2010/75/EU (IED) η προθεσμία είναι 4 μήνες από την αυτοψία. Στις προθεσμίες αυτές δεν προσμετράται το χρονικό διάστημα για την προσκόμιση πρόσθετων στοιχείων, τυχόν αναλύσεων κλπ. Οι προθεσμίες του άρθρου 20 του ν. 4014/2011, καθώς δεν αναφέρονται ως αποκλειστικές, σε συνδυασμό με το άρθρο 10 του ν. 2690/1999, είναι ενδεικτικές για τις υπηρεσίες που διενεργούν την επιθεώρηση. Η ΠΒΠ αναρτάται στο Ηλεκτρονικό Περιβαλλοντικό Μητρώο (ΗΠΜ) του ΥΠΕΝ για έργα και δραστηριότητες Α΄ και Β΄ κατηγορίας, τα οποία είναι καταχωρημένα στο ΗΠΜ. Για έργα Β ΄ κατηγορίας που δεν είναι καταχωρημένα στο ΗΠΜ η ΟΕΕ/ΠΒΠ αναρτάται στην ιστοσελίδα της οικίας Περιφέρειας, όπως και για Έργα ή δραστηριότητες για τα οποία δεν απαιτείται περιβαλλοντική αδειοδότηση και θεωρούνται για τις ανάγκες εφαρμογής του ΜΕΣ ως έργα Β κατηγορίας. Μετά την πλήρη λειτουργία του ΗΠΜ το σύνολο των εγγράφων της περιβαλλοντικής επιθεώρησης θα γίνεται στο ΗΠΜ. Η ΠΒΠ υπογράφεται από τον Προϊστάμενο της εκάστοτε υπηρεσίας που διενεργεί τον έλεγχο.
Η ΟΕΕ συντάσσεται εντός 45 ημερών από την παρέλευση της προθεσμίας για απολογία. Για έργα και δραστηριότητες της Οδηγίας 2010/75/EU (IED) η προθεσμία είναι 4 μήνες από την αυτοψία. Επίσης μπορεί να περιέχει επισημάνσεις προς άλλες υπηρεσίες σε περίπτωση που διαπιστωθούν περιβαλλοντικά ζητήματα που δεν καλύπτονται από την περιβαλλοντική άδεια ή άλλες εγκρίσεις ή ζητήματα που πρέπει να εξεταστούν αρμοδίως. Η ΟΕΕ αναρτάται στο Ηλεκτρονικό Περιβαλλοντικό Μητρώο (ΗΠΜ) του Υπουργείου Περιβάλλοντος και Ενέργειας για έργα Α΄ και Β΄ κατηγορίας που είναι καταχωρημένα στο ΗΠΜ . Για έργα και δραστηριότητες Β κατηγορίας που δεν είναι καταχωρημένα στο ΗΠΜ, η ΟΕΕ αναρτάται στην ιστοσελίδα της οικίας Περιφέρειας, όπως και για Έργα ή δραστηριότητες για τα οποία δεν απαιτείται περιβαλλοντική αδειοδότηση και θεωρούνται για τις ανάγκες εφαρμογής του ΜΕΣ ως έργα Β κατηγορίας. Μετά την πλήρη λειτουργία του ΗΠΜ το σύνολο των εγγράφων της περιβαλλοντικής επιθεώρησης θα αναρτάται στο ΗΠΜ Η ΟΕΕ υπογράφεται από τον Προϊστάμενο της εκάστοτε υπηρεσίας που διενεργεί τον έλεγχο. Οι προθεσμίες του άρθρου 20 του ν. 4014/2011, καθώς δεν αναφέρονται ως αποκλειστικές, σε συνδυασμό με το άρθρο 10 του ν. 2690/1999, είναι ενδεικτικές για τις υπηρεσίες που διενεργούν την επιθεώρηση.
Με το ΠΔΕ καλείται ο ελεγχόμενος να συμμορφωθεί εντός συγκεκριμένου χρονοδιαγράμματος, ειδάλλως επιβάλλεται κύρωση. Η ΟΕΕ συντάσσεται εντός 45 ημερών από την παρέλευση της προθεσμίας για απολογία. Για έργα και δραστηριότητες της Οδηγίας 2010/75/EU (IED) η προθεσμία είναι 4 μήνες από την αυτοψία. Στις προθεσμίες αυτές δεν προσμετράται το χρονικό διάστημα για την προσκόμιση πρόσθετων στοιχείων, τυχόν αναλύσεων κλπ. Η ΟΕΕ αναρτάται στο Ηλεκτρονικό Περιβαλλοντικό Μητρώο (ΗΠΜ) του Υπουργείου Περιβάλλοντος και Ενέργειας για έργα Α΄ και Β΄ κατηγορίας που είναι καταχωρημένα στο ΗΠΜ . Για έργα και δραστηριότητες Β κατηγορίας που δεν είναι καταχωρημένα στο ΗΠΜ, η ΟΕΕ αναρτάται στην ιστοσελίδα της οικίας Περιφέρειας, όπως και για Έργα ή δραστηριότητες για τα οποία δεν απαιτείται περιβαλλοντική αδειοδότηση και θεωρούνται για τις ανάγκες εφαρμογής του ΜΕΣ ως έργα Β κατηγορίας. Μετά την πλήρη λειτουργία του ΗΠΜ το σύνολο των εγγράφων της περιβαλλοντικής επιθεώρησης θα αναρτάται στο ΗΠΜ. Η ΟΕΕ υπογράφεται από τον Προϊστάμενο της εκάστοτε υπηρεσίας που διενεργεί τον έλεγχο. Επίσης η ΟΕΕ μπορεί να περιέχει επισημάνσεις προς άλλες υπηρεσίες σε περίπτωση που διαπιστωθούν περιβαλλοντικά ζητήματα που δεν καλύπτονται από την περιβαλλοντική άδεια ή άλλες εγκρίσεις ή ζητήματα που πρέπει να εξεταστούν αρμοδίως. Οι προθεσμίες του άρθρου 20 του ν. 4014/2011, καθώς δεν αναφέρονται ως αποκλειστικές, σε συνδυασμό με το άρθρο 10 του ν. 2690/1999, είναι ενδεικτικές για τις υπηρεσίες που διενεργούν την επιθεώρηση.
Η προθεσμία για συμμόρφωση με το ΠΔΕ μπορεί να είναι μέχρι 12 μήνες. Ο ελεγχόμενος δύναται να ζητήσει αιτιολογημένη παράταση υλοποίησης του ΠΔΕ. Η παράταση μπορεί να δοθεί μόνο για χρονικό διάστημα τέτοιο ώστε, η συνολική προθεσμία της συμμόρφωσης, από την ημερομηνία έναρξης του ΠΔΕ, δεν υπερβαίνει το ένα (1) έτος. Ειδικά για έργα και δραστηριότητες της Οδηγίας 2010/75/EU (IED) η προθεσμία μπορεί να είναι μέχρι 3 έτη, μετά από αιτιολογημένο αίτημα του ελεγχόμενου, το οποίο εφόσον γίνεται δεκτό εκδίδεται κοινή απόφαση των Γενικών Δ/ντων της Γενικής Δ/νσης Σώματος Επιθεωρητών και Ελεγκτών και της Γενικής Δ/νσης Περιβαλλοντικής Πολιτικής του ΥΠΕΝ. Σύμφωνα με το άρθρο 3, παρ. 5 της ΥΑ ΥΠΕΝ/ΓΔΣΕΕ/22036/219 /2024 κατά το χρονικό διάστημα εφαρμογής του ΠΔΕ, και μέχρι την συμπλήρωση της προθεσμίας που έχει ταχθεί προς συμμόρφωση, μπορεί να διενεργηθεί νέος έλεγχος από τις αρμόδιες αρχές αποκλειστικά για τον έλεγχο της εφαρμογής του ΠΔΕ ή τον έλεγχο άλλων στοιχείων επιθεώρησης. Σε καμιά περίπτωση δεν μπορεί να διενεργηθεί στο διάστημα αυτό, νέος έλεγχος επί των διαπιστωμένων παραβάσεων
Η Δήλωση Συμμόρφωσης αναρτάται στο Ηλεκτρονικό Περιβαλλοντικό Μητρώο (ΗΠΜ) του Υπουργείου Περιβάλλοντος και Ενέργειας για έργα Α΄ και Β΄ κατηγορίας που είναι καταχωρημένα στο ΗΠΜ . Για έργα και δραστηριότητες Β κατηγορίας που δεν είναι καταχωρημένα στο ΗΠΜ, η βεβαίωση συμμόρφωσης αναρτάται στην ιστοσελίδα της οικίας Περιφέρειας, όπως και για Έργα ή δραστηριότητες για τα οποία δεν απαιτείται περιβαλλοντική αδειοδότηση και θεωρούνται για τις ανάγκες εφαρμογής του ΜΕΣ ως έργα Β κατηγορίας. Μετά την πλήρη λειτουργία του ΗΠΜ το σύνολο των εγγράφων της περιβαλλοντικής επιθεώρησης θα αναρτάται στο ΗΠΜ
Η ΟΕΕ/ΠΒΠ αποστέλλεται στον ελεγχόμενο, στον αρμόδιο Εισαγγελέα , εφόσον για τη συγκεκριμένη παράβαση προβλέπεται ποινική κύρωση, στον αρμόδιο για την υπογραφή της απόφασης προστίμου, στην υπηρεσία που χορηγεί την άδεια λειτουργίας, την περιβαλλοντική άδεια, καθώς και σε κάθε άλλη αρμόδια αρχή ή φορέα που πρέπει να λάβει γνώση. Με το ΠΔΕ ο ελεγχόμενος καλείται εκ νέου να συμμορφωθεί εντός συγκεκριμένου χρονοδιαγράμματος. Η προθεσμία για συμμόρφωση με το ΠΔΕ μπορεί να είναι μέχρι 12 μήνες. Ειδικά για έργα και δραστηριότητες της Οδηγίας 2010/75/EU (IED) η προθεσμία μπορεί να είναι μέχρι 3 έτη, μετά από σχετικό αιτιολογημένο αίτημα του ελεγχόμενου και έκδοση κοινής αιτιολογημένης απόφασης των Γενικών Δ/ντων Σώματος Επιθεωρητών και Ελεγκτών και Περιβαλλοντικής Πολιτικής του ΥΠΕΝ . Με την πάροδο του χρονοδιαγράμματος ο ελεγχόμενος οφείλει να υποβάλλει στην υπηρεσία Δήλωση Συμμόρφωσης που πρέπει να περιλαμβάνει όλα τα απαραίτητα τεκμήρια για την επιβεβαίωση της υλοποίησης των ενεργειών συμμόρφωσης που περιλήφθηκαν στο ΠΔΕ (όπως φωτογραφίες, έγγραφα υπηρεσιών/άδειες, παραστατικά διακίνησης κλπ). Με την παρέλευση της προθεσμίας συμμόρφωσης ακολουθεί επαλήθευση της συμμόρφωσης, η οποία μπορεί να γίνει είτε με αυτοψία συμμόρφωσης είτε με εξέταση των στοιχείων που προσκόμισε ο ελεγχόμενος. Σε περίπτωση που δεν υποβληθεί Δήλωση Συμμόρφωσης ή διαπιστωθεί ότι δεν υπάρχει συμμόρφωση, αποστέλλεται έγγραφο στον ελεγχόμενο και καλείται να υποβάλει δήλωση συμμόρφωσης εντός αποκλειστικής προθεσμία 5 ημερών, (άρθρο 3 της Υ.Α. αριθ. ΥΠΕΝ/ΓΔΣΕΕ/22036/219/2024 ). Στην περίπτωση μη συμμόρφωσης ή μη εμπρόθεσμης συμμόρφωσης συντάσσεται Πράξη Βεβαίωσης Παράβασης και επιβάλλονται κυρώσεις (πρόστιμο ή/και άλλο). Στις περιπτώσεις που διαπιστώνονται παραβάσεις των παρ. 5, 6, 10 και 10Α του άρθρου 66 του Ν. 4819/2021 (129 Α΄) , το ύψος του οποίου καθορίζεται στις ανωτέρω διατάξεις, οπότε για αυτές τις παραβάσεις επιβάλλεται απευθείας πρόστιμο. Για το λόγο αυτό στις εν λόγω περιπτώσεις και ανεξάρτητα από την κατηγορία σοβαρότητας της παράβασης, η ΠΒΠ περιέχει για τις συγκεκριμένες παραβάσεις εισήγηση για επιβολή προστίμου, το ύψος του οποίου προσδιορίζεται από τις ανωτέρω διατάξεις και όχι σύμφωνα με την Υ.Α. ΜΕΣ ΥΠΕΝ/ΓΔΣΕΕ/22036/219/2024 όπως ισχύει. Η ΟΕΕ/ΠΒΠ συντάσσεται εντός 45 ημερών από την παρέλευση της προθεσμίας για απολογία. Για έργα και δραστηριότητες της Οδηγίας 2010/75/EU (IED) η προθεσμία είναι 4 μήνες από την αυτοψία. Στις προθεσμίες αυτές δεν προσμετράται το χρονικό διάστημα για την προσκόμιση πρόσθετων στοιχείων, τυχόν αναλύσεων κλπ. Οι προθεσμίες του άρθρου 20 του ν. 4014/2011, καθώς δεν αναφέρονται ως αποκλειστικές, σε συνδυασμό με το άρθρο 10 του ν. 2690/1999, είναι ενδεικτικές για τις υπηρεσίες που διενεργούν την επιθεώρηση. Η ΟΕΕ/ΠΒΠ αναρτάται στο Ηλεκτρονικό Περιβαλλοντικό Μητρώο (ΗΠΜ) του ΥΠΕΝ για έργα και δραστηριότητες Α΄ και Β΄ κατηγορίας, τα οποία είναι καταχωρημένα στο ΗΠΜ. Για έργα Β ΄ κατηγορίας που δεν είναι καταχωρημένα στο ΗΠΜ η ΟΕΕ/ΠΒΠ αναρτάται στην ιστοσελίδα της οικίας Περιφέρειας, όπως και για Έργα ή δραστηριότητες για τα οποία δεν απαιτείται περιβαλλοντική αδειοδότηση και θεωρούνται για τις ανάγκες εφαρμογής του ΜΕΣ ως έργα Β κατηγορίας. Μετά την πλήρη λειτουργία του ΗΠΜ το σύνολο των εγγράφων της περιβαλλοντικής επιθεώρησης θα γίνεται στο ΗΠΜ. Η ΟΕΕ/ΠΒΠ υπογράφεται από τον Προϊστάμενο της εκάστοτε υπηρεσίας που διενεργεί τον έλεγχο.
Κατά της απόφασης προστίμου επιτρέπεται προσφυγή ενώπιον του αρμόδιου Διοικητικού Πρωτοδικείου, σύμφωνα με την παράγραφο 7 του άρθρου 21 του ν. 4014/2011 εντός 60 ημερών από την ημέρα κοινοποίησής της στον παραβάτη, σύμφωνα με το άρθρο 66 του Ν. 2717/1999 (ΦΕΚ 97Α΄/17-05-1999). Οι παραπάνω διαφορές διέπονται από τις διατάξεις του Κώδικα Διοικητικής Δικονομίας. Η απόφαση προστίμου αποστέλλεται στον ελεγχόμενο, στις αρμόδιες αδειοδοτούσες αρχές καθώς και σε άλλες αρμόδιες για τον συγκεκριμένο έλεγχο αρχές.
Η προθεσμία για συμμόρφωση με το ΠΔΕ μπορεί να είναι μέχρι 12 μήνες. Ο ελεγχόμενος δύναται να ζητήσει αιτιολογημένη παράταση υλοποίησης του ΠΔΕ. Η παράταση μπορεί να δοθεί μόνο για χρονικό διάστημα τέτοιο ώστε, η συνολική προθεσμία της συμμόρφωσης, από την ημερομηνία έναρξης του ΠΔΕ, δεν υπερβαίνει το ένα (1) έτος. Ειδικά για έργα και δραστηριότητες της Οδηγίας 2010/75/EU (IED) η προθεσμία μπορεί να είναι μέχρι 3 έτη, μετά από αιτιολογημένο αίτημα του ελεγχόμενου, το οποίο εφόσον γίνεται δεκτό εκδίδεται κοινή απόφαση των Γενικών Δ/ντων του Σώματος Επιθεωρητών και Ελεγκτών και της Γενικής Δ/νσης Περιβαλλοντικής Πολιτικής του ΥΠΕΝ. Σύμφωνα με το άρθρο 3, παρ. 5 της ΥΑ ΥΠΕΝ/ΓΔΣΕΕ/22036/219 /2024 κατά το χρονικό διάστημα εφαρμογής του ΠΔΕ, και μέχρι την συμπλήρωση της προθεσμίας που έχει ταχθεί προς συμμόρφωση, μπορεί να διενεργηθεί νέος έλεγχος από τις αρμόδιες αρχές αποκλειστικά για τον έλεγχο της εφαρμογής του ΠΔΕ ή τον έλεγχο άλλων στοιχείων επιθεώρησης. Σε καμιά περίπτωση δεν μπορεί να διενεργηθεί στο διάστημα αυτό, νέος έλεγχος επί των διαπιστωμένων παραβάσεων
Η ΟΕΕ/ΠΒΠ αποστέλλεται στον ελεγχόμενο, στον αρμόδιο Εισαγγελέα , εφόσον για τη συγκεκριμένη παράβαση προβλέπεται ποινική κύρωση, στον αρμόδιο για την υπογραφή της απόφασης προστίμου, στην υπηρεσία που χορηγεί την άδεια λειτουργίας, την περιβαλλοντική άδεια, καθώς και σε κάθε άλλη αρμόδια αρχή ή φορέα που πρέπει να λάβει γνώση. Ο ελεγχόμενος οφείλει να συμμορφωθεί άμεσα σύμφωνα με το ΠΔΕ. Σε περίπτωση ελέγχου αυτός θεωρείται νέος έλεγχος και εκκινεί εκ νέου η διαδικασία. Στις περιπτώσεις που διαπιστώνονται παραβάσεις των παρ. 5, 6, 10 και 10Α του άρθρου 66 του Ν. 4819/2021 (129 Α΄) , το ύψος του προστίμου καθορίζεται στις ανωτέρω διατάξεις, οπότε για αυτές τις παραβάσεις το εισηγούμενο πρόστιμο καθορίζεται από το ως άνω άρθρο. Για το λόγο αυτό στις εν λόγω περιπτώσεις και ανεξάρτητα από την κατηγορία σοβαρότητας της παράβασης, η ΠΒΠ περιέχει για τις συγκεκριμένες παραβάσεις εισήγηση για επιβολή προστίμου, το ύψος του οποίου προσδιορίζεται από τις ανωτέρω διατάξεις και όχι σύμφωνα με την Υ.Α. ΜΕΣ ΥΠΕΝ/ΓΔΣΕΕ/22036/219/2024 όπως ισχύει. Η ΟΕΕ/ΠΒΠ συντάσσεται εντός 45 ημερών από την παρέλευση της προθεσμίας για απολογία. Για έργα και δραστηριότητες της Οδηγίας 2010/75/EU (IED) η προθεσμία είναι 4 μήνες από την αυτοψία. Στις προθεσμίες αυτές δεν προσμετράται το χρονικό διάστημα για την προσκόμιση πρόσθετων στοιχείων, τυχόν αναλύσεων κλπ. Οι προθεσμίες του άρθρου 20 του ν. 4014/2011, καθώς δεν αναφέρονται ως αποκλειστικές, σε συνδυασμό με το άρθρο 10 του ν. 2690/1999, είναι ενδεικτικές για τις υπηρεσίες που διενεργούν την επιθεώρηση. Η ΟΕΕ/ΠΒΠ αναρτάται στο Ηλεκτρονικό Περιβαλλοντικό Μητρώο (ΗΠΜ) του ΥΠΕΝ για έργα και δραστηριότητες Α΄ και Β΄ κατηγορίας, τα οποία είναι καταχωρημένα στο ΗΠΜ. Για έργα Β ΄ κατηγορίας που δεν είναι καταχωρημένα στο ΗΠΜ η ΟΕΕ/ΠΒΠ αναρτάται στην ιστοσελίδα της οικίας Περιφέρειας, όπως και για έργα ή δραστηριότητες για τα οποία δεν απαιτείται περιβαλλοντική αδειοδότηση και θεωρούνται για τις ανάγκες εφαρμογής του ΜΕΣ ως έργα Β κατηγορίας. Μετά την πλήρη λειτουργία του ΗΠΜ το σύνολο των εγγράφων της περιβαλλοντικής επιθεώρησης θα αναρτάται στο ΗΠΜ. Η ΟΕΕ/ΠΒΠ υπογράφεται από τον Προϊστάμενο της εκάστοτε υπηρεσίας που διενεργεί τον έλεγχο.
Η εισήγηση αποστέλλεται στην αρμόδια αδειοδοτούσα αρχή, στον ελεγχόμενο καθώς και σε άλλη αρμόδια αρχή,
Επαλήθευση συμμόρφωσης με το Πλάνο Διορθωτικών Ενεργειών
Έκδοση Οριστικής Έκθεσης Ελέγχου (ΟΕΕ) χωρίς παραβάσεις-Ανάρτηση
Διαβίβαση Προσωρινής Εκθέσεως Ελέγχου - Κλήση σε απολογία
Εξέταση απολογίας και συμπληρωματικών στοιχείων
Έκδοση ΟΕΕ και Πράξης Βεβαίωσης Παράβασης (ΠΒΠ) (1ης) με παραβάσεις σημαντικής/πολύ σημαντικής σοβαρότητας ή έλλειψης ΠΠΔ
Έκδοση Οριστικής Έκθεσης Ελέγχου χωρίς παραβάσεις - Ανάρτηση ΟΕΕ
Έκδοση Οριστικής Έκθεσης Ελέγχου με παραβάσεις χαμηλής/μέτριας σοβαρότητας - Επιβολή Πλάνου Διορθωτικών Ενεργειών (ΠΔΕ)
Βεβαίωση συμμόρφωσης-Ανάρτηση Δήλωσης Συμμόρφωσης
Μη συμμόρφωση- Έκδοση ΟΕΕ/ΠΒΠ (1ης) για παραβάσεις χαμηλής/μέτριας σοβαρότητας
Έκδοση Απόφασης επιβολής προστίμου (1η)- Βεβαίωση προστίμου στην ΑΑΔΕ
Επαλήθευση υλοποίησης ΠΔΕ μετά από ΟΕΕ/ΠΒΠ
Βεβαίωση τελικής συμμόρφωσης - Ανάρτηση Δήλωσης Συμμόρφωσης
Έκδοση Απόφασης προστίμου (2ης)-Βεβαίωση προστίμου στην ΑΑΔΕ
Έκδοση Εισήγησης Αναστολής Λειτουργίας στην περίπτωση έλλειψης Πρότυπων Περιβαλλοντικών Δεσμεύσεων (ΠΠΔ) (3η φορά)